
AS CREATION työohje kuitupohjaisille vinyylitapeteille

                                                     
[bookmark: _Hlk224814444]Tarkistathan, että työohje on ko. mallistolle ja että kaikissa rullat ovat samaa painoerää. Pidä etiketit tallessa lisä-
tilauksia ja reklamaatiotilanteita varten, kunnes työ on valmis. Tarkista myös värisävy ja ettei vuodissa ole silmin
havaittavia virheitä. Silmin havaittavista väri- ym. painovirheistä ei voi reklamoida tapetoinnin jälkeen. Tarkista 
kuviosovitus huolella ennen vuotien mahdollista leikkaamista. Huolehdi, että tapetoitava pinta on siisti, pölytön
ja tapetoinnille sopiva. Vältä vetoa ja sulje ilmastointilaitteet tapetoitavassa tilassa. Tummissa tapeteissa suositeltavaa
on seinän pohjamaalaus tapetin sävyiseksi.

Valitse kuitutapetille soveltuva pohjamaali, jotta maali ei kuitutapettiliiman vaikutuksesta sula alustassa
ja aiheuta virheitä lopputulokseen.

[bookmark: _Hlk224814571]Levitä tasaisesti kuitutapeteille tarkoitettua tapettiliisteriä tai liimaa seinälle telalla max 2-3 vuodan leveydelle kerrallaan. Käytä pensseliä paikkoihin, joihin telalla on vaikea levittää. Kuitutapetti voidaan liisteröidä myös perinteisesti, mutta se ei vaadi erillistä vettymisaikaa. 

Kiinnitä vuota seinälle ja jätä muutama senttimetri työskentelyvaraa yläosaan. Tarkista, että tapetti on pystysuorassa. Tasoita tapettiharjalla/-lastalla keskeltä sivulle suuntautuvin vedoin ja leikkaa vuodan ala- ja yläreunat puhtaiksi. Kiinnitä seuraava vuota puskusaumaan edellisen kanssa. Tapetoituasi 3 vuotaa tarkista, että tapettipinta on tasavärinen ja virheetön.  

Kun tulet nurkkaan, halkaise vuota niin, että se menee nurkan yli n. 2 senttimetriä. Jatka kiinnittämällä vuodan toinen pala limisaumaan edellisen kanssa levittämällä esim. boordiliimaa edellisen vuodan alle jäävään reunaan. Pyyhi vuodat välittömästi kauttaaltaan, jotta mahdolliset liisteritahrat ja väriainepölyt poistuvat tapetin pinnalta. Käytä pyyhintään kosteaa, pehmeää ja puhdasta kangasliinaa. Vältä hankaamista.

The Wall-malliston tapetit ovat panelitapetteja, joiden rullassa on 3kpl 2,8m korkeaa vuotaa. Leikkaa vuodat irti rullasta ja asenna oikeassa järjestyksessä sovittaen kuviot kohdilleen. Leikkaa ylimenevät osat joko ylä- tai alareunasta oman valintasi mukaan. Muutoin tapetointi kuten yllä. 

Reklamaatiot: Jos rullia avattaessa tai työn aikana tapetissa havaitaan virheitä, on työ heti keskeytettävä ja otettava yhteys tapetin myyjään. Mikäli työtä jatketaan ongelmista huolimatta, hyväksytään samalla tuotteen laatu, eikä siitä voi reklamoida. Jos tapettiin tulee kuplia, saumat jäävät auki tai tapetti irtoaa seinästä, ei kyseessä ole tapettivirhe vaan tilanne johtuu virheellisestä kiinnityksestä, kiinnitysaineesta, alustasta/pohjamaalista tai 
epäsuotuisista työolosuhteista.

Natural Living malliston tapetit ovat täysin PVC-vapaita, mutta ohje toimii niillekin. 
 
Liisterisuositus: kuitutapeteille tarkoitetut liisterit 

